Nagu romaani ajastul, nii areneb ka gooti ajastul kunst Hispaanias tihedas ühenduses Prantsusmaaga ja prantsuse gooti stiili meistriteoste otsese mõju all. Hispaanias gootikas leidub siiski rida puhthispaaniapäraseid jooni; ennekõike on nendeks rikkalikult kaunistatud kuppeltornid nelitise kohal ja mauri stiilist laenatud ornamentikamotiivid. Hispaania gooti kirikute iseärasusi on ka kõrgetest seintest ümbritsetud koori asetamine pikihoone keskele.